Bæði liðini fingu skot á innanfyri 5 minuttir. Fyrst var tað Sølvi, sum fekk vinstra beini á, eftir at skálamenn royndu at fáa bóltin vekk aftaná horna. Skotið fór við síðuna av. Eftir hetta virkaði tað sum um Skála fingu betri tak á dystinum. Teir brúktu tað ikki til at seta okkum undir trýst, men lógu framvegis djúpt. Størsta, og einasta, møguleikan í fyrra hálvleiki fingu skálamenn fáar minuttir fyri hálvleik. Stutt eftir hálvleik mundu vit givið gestunum ein møguleika. Ein misskiljing í verjuni gjørdi at ein áloypari mundi fingið fatur á einari langari sending mitt frameftir, men Ivan varð fyrstur á bóltinum. Annars hálvleikur var eins varin og fyrri. Ken var frammanfyri og Jóannis í vinstru, men áðrenn hann fekk avleverað, varð hann feldur. Sigtór tók og skotið sá vandamikið út, men málverjin boksaði út. Umleið 15 minuttir áðrenn leiklok fingu liðini hvør sín møguleika. Ein av teimum fekk skot á eitt sindur út við handaru stong, men vit bjargaðu á strikuni. Seinastu minuttirnar kundu vit avgjøt dystin. Fyrst var tað Tór-Ingar, sum skjeyt úr smáum 20 metrum, flatt við vinstra, men málverjin hevði kontroll á. Dysturin endaði sostatt málleysur, sum helst hvørgin parturin kann verða ónøgdur við. Sunnudagin verður tað so álvara. Okkara dreingir skulu til Havnar at spæla móti HB í fyrsta umfari í EFFO-kappingini. Vit síggjast har suðuri!